BOSNA I HERCEGOVINA

FEDERACIJA BOSNE I HERCEGOVINE

HERCEGOVAČKO – NERETVANSKI KANTON

GRAD MOSTAR

J.U. CENTAR ZA DJECU I OMLADINU SA

POSEBNIM POTREBAMA „LOS ROSALES“ MOSTAR

Na osnovu člana 98. Pravila Javne ustanove Centar za djecu i omladinu sa posebnim potrebama „Los Rosales“ Mostar, člana 8. Pravilnika o radu J.U. Centar za djecu i omladinu sa posebnim potrebama „Los Rosales“, Odluke Upravnog odbora broj 01-71-12/20 od 09.10.2020. godine, a u skladu sa Pravilnikom o organizaciji i sistematizaciji poslova i radnih zadataka J.U. Centar za djecu i omladinu sa posebnim potrebama „Los Rosales“, Upravni odbor J.U. Centar “Los Rosales” Mostar, raspisuje

**K O N K U R S**

**za popunu radnih mjesta**

1. na određeno vrijeme do 15.07.2021. godine

**1. muzikoterapeut** .......................................................1 izvršilac (puno radno vrijeme)

**2. asistent/ica u rezidentnom smještaju** ................... 1 izvršilac (puno radno vrijeme).

Pored opštih uslova predviđenih zakonom, kandidati treba da ispunjavaju i posebne uslove predviđene Pravilima JU Centar za djecu i omladinu sa posebnim potrebama “Los Rosales”, Pravilnikom o organizaciji i sistematizaciji poslova i radnih zadataka J.U. Centar za djecu i omladinu sa posebnim potrebama “Los Rosales” i to:

1. **Za radno mjesto muzikoterapeuta**

- SSS – IV stepen ili VSS – VI ili VII stepen ili I ili II ciklus bolonjskog studija završena Srednja muzička škola, Muzička akademija ili Nastavnički fakultet smjer Muzičke umjetnosti; najmanje jedna (1) godina radnog iskustva na istim ili sličnim poslovima nakon sticanja tražene stručne spreme, poželjno iskustvo u radu sa djecom i mladima sa poteškoćama u razvoju; aktivno sviranje najmanje jednog instrumenta; poželjan položen stručni ispit, te poželjna završena obuka za muzikoterapeuta.

**2. Za radno mjesto asistent/ica u rezidentnom smještaju**

- završena srednja škola - III ili IV stepena bilo kojeg smjera; poželjno radno iskustvo u radu sa djecom sa posebnim potrebama minimalno šest (6) mjeseci.

**Uz** **svojeručno potpisanu prijavu** na konkurs kandidati su dužni priložiti sljedeću dokumentaciju (originale ili ovjerene kopije):

* Biografiju (obavezno navesti adresu i kontakt telefon)
* Uvjerenje o državljanstvu (ne starije od 6 mjeseci)
* Izvod iz matične knjige rođenih
* Diplomu/svjedočanstvo – dokaz o stečenoj stručnoj spremi
* Uvjerenje/potvrda o radnom iskustvu nakon sticanja stručne spreme tražene konkursom
* Druge dokaze o posebnim znanjima, ispitima i vještinama, radu sa djecom sa poteškoćama u razvoju, ukoliko ih kandidat posjeduje.

Prioritet pri zapošljavanju pod jednakim uslovima imaju osobe iz člana 1. Zakona o dopunskim pravima boraca i članova njihovih porodica u HNK (“Službene novine HNK”, broj: 6/18) uz dostavljanje valjanog dokaza.

Sa kandidatima koji budu ispunjavali uslove tražene konkursom, obavit će se pismena i/ili usmena provjera znanja i sposobnosti. O vremenu održavanja pismene i/ili usmene provjere znanja i sposobnosti kandidati koji budu ispunjavali uslove će biti obaviješteni naknadno telefonskim putem.

Kandidati koji budu izabrani za obavljanje poslova traženih konkursom dužni su prije zaključenja ugovora o radu dostaviti ljekarsko uvjerenje ne starije od šest mjeseci, uvjerenje o nevođenju krivičnog postupka i uvjerenje o nekažnjavanju (oba ne starija od 3 mjeseca).

Prijave se podnose isključivo **putem pošte preporučeno** na adresu:

**J.U. Centar za djecu i omladinu sa posebnim potrebama „Los Rosales“ Mostar**

**Južni logor bb, 88000 Mostar**

**sa naznakom „za konkurs“**

Rok za podnošenje prijave je 8 (osam) dana od dana objavljivanja konkursa u dnevnim novinama.

Neblagovremene i nepotpune prijave neće se uzeti u razmatranje.

Upravni odbor Centra „Los Rosales“ Mostar